pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รู้ไว้!! บัตรสวัสดิการแห่งรัฐ แล้วจะไม่พลาดทุกสิทธิประโยชน์
วันจันทร์ที่ 2 ตุลาคม 2560
รู้ไว้!! บัตรสวัสดิการแห่งรัฐ แล้วจะไม่พลาดทุกสิทธิประโยชน์
จึงขอให้ผู้มีสิทธิ์ศึกษารายละเอียดต่าง ๆ ที่จําเป็นต่อการใช้งาน เพื่อรักษาสิทธิประโยชน์ของตนเอง
รู้ไว้!! บัตรสวัสดิการแห่งรัฐ แล้วจะไม่พลาดทุกสิทธิประโยชน์
เริ่มแล้วสําหรับการใช้บัตรสวัสดิการแห่งรัฐ เมื่อวันที่ 1 ตุลาคม 2560 โดยผู้มีสิทธิ์กว่า 11 ล้านคน สามารถใช้สิทธิ์แต่ละประเภทได้ ดังนี้
1. ซื้อสินค้าอุปโภคบริโภคในร้านธงฟ้าประชารัฐ 200 บาท/คน/เดือน สําหรับผู้มีรายได้เกิน 30,000 บาทต่อปี และ 300 บาท/คน/เดือน สําหรับผู้มีรายได้ไม่เกิน 30,000 บาทต่อปี
2. ส่วนลดค่าซื้อก๊าซหุงต้มจากร้านค้าที่กระทรวงพลังงานกําหนด 45 บาท/คน/3 เดือน
3. ค่าโดยสารรถ ขสมก./รถไฟฟ้า 500 บาท/คน/เดือน
4. ค่าโดยสารรถ บขส. 500 บาท/คน/เดือน
5. ค่าโดยสารรถไฟ 500 บาท/คน/เดือน
ขณะนี้กระทรวงพาณิชย์ได้ติดตั้งเครื่องรูดบัตร (EDC) ทั่วประเทศแล้วกว่า 5,000 เครื่อง และจะติดตั้งเพิ่มเป็น 8,000 เครื่องให้ครบทุกตําบล ภายในสัปดาห์แรกของเดือนตุลาคม เพื่อให้ครอบคลุมและเพียงพอต่อการใช้บัตรสวัสดิการแห่งรัฐได้ทั้งประเทศ
โดยในช่วงแรก ประชาชนอาจยังไม่สามารถใช้วงเงินในบัตรสวัสดิการแห่งรัฐได้อย่างเต็มที่ ดังนั้น กรมบัญชีกลาง กระทรวงการคลัง จะยกยอดวงเงินคงเหลือจากการซื้อสินค้าร้านธงฟ้าประชารัฐและสวัสดิการทุกประเภทของเดือนตุลาคมให้ไปใช้ต่อได้ในเดือนพฤศจิกายน 2560 อีก 1 เดือน
ทั้งนี้ นางสาวสุทธิรัตน์ รัตนโชติ อธิบดีกรมบัญชีกลาง ระบุว่า ขณะนี้กําลังจัดทํา “คู่มือประชารัฐสวัสดิการ” เพื่อเร่งสร้างการรับรู้ให้แก่ประชาชน เมื่อแล้วเสร็จจะกระจายไปยังหน่วยงานที่รับลงทะเบียนทุกแห่ง ได้แก่ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย จํากัด (มหาชน) สํานักงานคลังจังหวัด 76 จังหวัด และสํานักงานเขตในกรุงเทพมหานคร 50 เขต
สําหรับผู้มีสิทธิ์ที่ยังไม่ได้ไปรับบัตรสวัสดิการแห่งรัฐ สามารถติดต่อขอรับได้ที่หน่วยงานรับลงทะเบียนที่ได้ลงทะเบียนไว้ โดยแต่ละหน่วยงานจะเก็บรักษาบัตรไว้เป็นเวลา 1 ปี และหากผู้ใช้บัตรมีข้อสงสัยสามารถติดต่อสอบถามได้ที่ Call Center โทร. 0 2109 2345 ตั้งแต่วันจันทร์ - วันศุกร์ ระหว่างเวลา 08.30-17.30 น.
ดังนั้น จึงขอให้ผู้มีสิทธิ์ศึกษารายละเอียดต่าง ๆ ที่จําเป็นต่อการใช้งาน เพื่อรักษาสิทธิประโยชน์ของตนเอง แล้วท่านจะไม่พลาดสิ่งดี ๆ ที่รัฐบาลมอบให้เป็นสวัสดิการ เพื่อบรรเทาความเดือดร้อนของผู้มีรายได้น้อยให้สามารถดํารงชีวิตอยู่ได้อย่างเหมาะสม
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมตรี
รัฐบาลไทย-ข่าวทำเนียบรัฐบาล-ออมสิน จัดให้!! รีไฟแนนซ์บัตรเครดิตจากสถาบันการเงินอื่น ดอกเบี้ยต่ำ 8.5% ต่อปี ฟรีค่าธรรมเนียมใช้วงเงินบัตร 4 ปี ชำระขั้นต่ำแค่ 2.5%
วันอังคารที่ 3 มีนาคม 2563
ออมสิน จัดให้!! รีไฟแนนซ์บัตรเครดิตจากสถาบันการเงินอื่น ดอกเบี้ยต่ํา 8.5% ต่อปี ฟรีค่าธรรมเนียมใช้วงเงินบัตร 4 ปี ชําระขั้นต่ําแค่ 2.5%
ธนาคารออมสินบรรเทาผลกระทบจากไวรัสโคโรน่า เปิดรับรีไฟแนนซ์บัตรเครดิต วงเงิน 10,000 – 100,000 บาท ชําระต่ําสุด 2.5% ของวงเงินอนุมัติ ผ่อนนาน 48 เดือน ฟรีค่าธรรมเนียมใช้วงเงินตลอดการผ่อนชําระ คิดดอกเบี้ยต่ําสุด 8.5% ต่อปี เริ่มแล้วตั้งแต่บัดนี้เป็นต้นไป
ธนาคารออมสิน บรรเทาผลกระทบจากไวรัสโคโรน่า เพิ่มคุณภาพชีวิตที่ดีให้ผู้ถือบัตรเครดิต เพื่อให้มีเงินหมุนเวียนใช้จ่ายเพิ่มขึ้น เปิดรับรีไฟแนนซ์บัตรเครดิต วงเงิน 10,000 – 100,000 บาท ชําระต่ําสุด 2.5% ของวงเงินอนุมัติ ผ่อนนาน 48 เดือน ฟรีค่าธรรมเนียมใช้วงเงินตลอดการผ่อนชําระ คิดดอกเบี้ยต่ําสุด 8.5% ต่อปี เริ่มแล้วตั้งแต่บัดนี้เป็นต้นไป
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ภาวะเศรษฐกิจไทยในปัจจุบันได้ส่งผลกระทบต่อการใช้จ่ายของประชาชนรวมถึงกลุ่มผู้ถือบัตรเครดิต อีกทั้งยังมีค่าใช้จ่ายจากบัตรเครดิตที่คิดอัตราดอกเบี้ยและค่าธรมเนียมต่างๆ สูง ส่งผลกระทบต่อความสามารถในการผ่อนชําระลดลง ธนาคารออมสินซึ่งภารกิจหลักสําคัญที่มุ่งเป็นกลไกส่งเสริมเศรษฐกิจของประเทศและสอดคล้องกับนโยบายของธนาคารแห่งประเทศไทย (ธปท.) ที่ได้ออกมาตรการเพื่อช่วยเหลือลูกหนี้ขนาดกลางและขนาดย่อมที่ได้รับผลกระทบจากภาวะเศรษฐกิจ สงครามการค้า และภัยแล้ง รวมถึงการแพร่ระบาดของไวรัสโคโรนา 19 (Covid-19) ซึ่ง ธปท.ได้ขอความร่วมมือสถาบันการเงินเฉพาะกิจเร่งพิจารณาให้ความช่วยเหลือด้านเงินทุนและเสริมสภาพคล่องแก่ผู้ที่มีศักยภาพ เพื่อให้มีกระแสเงินสดเพียงพอในการดําเนินชีวิตประจําวัน ธนาคารออมสินจึงได้ออกมาตรการช่วยเหลือเพื่อบรรเทาดังกล่าว ด้วย สินเชื่อบัตรเงินสด GSB Refinance สําหรับผู้ที่ต้องการรีไฟแนนซ์บัตรเครดิตจากสถาบันการเงินต่างๆ มายังธนาคารออมสิน เพื่อลดค่าใช้จ่ายลง ซึ่งพร้อมเปิดให้บริการได้ตั้งแต่บัดนี้เป็นต้นไป ณ สาขาธนาคารออมสินทุกแห่งทั่วประเทศ
ทั้งนี้ ธนาคารฯ พิจารณาวงเงินบัตรต่อรายอยู่ที่ 10,000-100,000 บาท ระยะเวลาการผ่อนชําระสูงสุด 48 เดือน โดยการชําระยอดเงินตามใบแจ้งยอดค่าใช้จ่ายในแต่ละเดือนนั้นสามารถชําระเพียง 2.5% ของวงเงินอนุมัติเท่าๆ กันทุกเดือนจนหมดสัญญา หรือชําระมากกว่า 2.5% แต่ไม่น้อยกว่า 500 บาท
สําหรับผู้ที่สามารถยื่นใช้บริการได้นั้น เป็นบุคคลธรรมดา มีรายได้ประจํา อายุ 20 ปี แต่ไม่เกิน 60 ปี อายุงาน 6 เดือนขึ้นไป ประกอบอาชีพอิสระอายุงาน 6 เดือนขึ้นไป หรือเป็นเจ้าของกิจการ ดําเนินธุรกิจ 1 ปีขึ้นไป อายุ 20 ปี แต่ไม่เกิน 70 ปี มีประวัติการชําระหนี้ดีย้อนหลัง 12 เดือน และไม่มีประวัติการผ่อนชําระล่าช้ามากกว่า 30 วัน รายได้ขั้นต่ําเดือนละ 15,000 บาท โดยธนาคารฯ คิดอัตราดอกเบี้ย ปีที่ 1-4 = 8.5% ต่อปี สําหรับกลุ่มข้าราชการ พนักงานรัฐวิสาหกิจ พนักงานลูกจ้างองค์กรของรัฐและผู้มีรายได้ประจํา ส่วนกลุ่มผู้ประกอบอาชีพอิสระ เจ้าของกิจการ และผู้ประกอบการ SMEs คิดอัตราดอกเบี้ย ปีที่ 1-4 = 10.5% ต่อปี โดยทั้ง 2 กลุ่มนี้ ธนาคารฯ ยกเว้นค่าธรรมเนียมการใช้วงเงินเป็นเวลา 4 ปี หลังจากนั้นสามารถขอใช้บัตรเครดิตหรือบัตรกดเงินสดได้ตามเงื่อนไขปกติของธนาคารต่อไป
“ปัจจัยต่างๆ ที่มีผลกระทบต่อความเป็นอยู่ของประชาชน โดยเฉพาะเกิดการแพร่ระบาดของไข้หวัดไวรัสโคโรน่า ทําให้ธนาคารฯ ได้เร่งออกมาตรการช่วยเหลือนี้ คาดว่ามาตรการนี้จะช่วยบรรเทาผลกระทบให้ประชาชนผู้ใช้บัตรเครดิตได้เป็นอย่างดี”ผู้อํานวยการธนาคารออมสิน กล่าวในที่สุด
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาธิปไตยประชาชนเกาหลียืนยันสานต่อความร่วมมือกับไทย
วันพฤหัสบดีที่ 28 กุมภาพันธ์ 2562
เอกอัครราชทูตสาธารณรัฐประชาธิปไตยประชาชนเกาหลียืนยันสานต่อความร่วมมือกับไทย
เอกอัครราชทูตสาธารณรัฐประชาธิปไตยประชาชนเกาหลียืนยันสานต่อความร่วมมือกับไทย
วันนี้ (28 กุมภาพันธ์ 2562) เวลา 13.00 น. นายคิม เช พง (H.E. Mr. Kim Je Bong) เอกอัครราชทูตสาธารณรัฐประชาธิปไตยประชาชนเกาหลีประจําประเทศไทย เข้าเยี่ยมคารวะนายกรัฐมนตรีในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับเอกอัครราชทูตฯ ในนามของรัฐบาลและประชาชนชาวไทย ในโอกาสเข้ารับหน้าที่เอกอัครราชทูตครั้งแรกที่ประเทศไทย พร้อมแสดงความยินดีที่ไทยและสาธารณรัฐประชาธิปไตยประชาชนเกาหลีมีความสัมพันธ์ที่ราบรื่นมายาวนานและมีการแลกเปลี่ยนการเยือนระดับสูงมาอย่างต่อเนื่อง หวังว่าเอกอัครราชทูตฯ จะสานต่อความร่วมมือระหว่างทั้งสองประเทศต่อไป ด้านเอกอัครราชทูตฯ กล่าวว่า นายกรัฐมนตรีสาธารณรัฐประชาธิปไตยประชาชนเกาหลีได้ฝากความปราถนาดีมายังนายกรัฐมนตรี และเป็นเกียรติอย่างยิ่งที่ได้ดํารงตําแหน่งในไทย ซึ่งมีวัฒนธรรม และประเพณีที่สวยงาม รัฐบาลและประชาชนชาวไทยต่างให้การต้อนรับเป็นอย่างดี เอกอัครราชทูตฯ ยังเน้นย้ําที่สานต่อความร่วมมือกับไทย และหวังว่าทั้งสองฝ่ายจะพัฒนาความสัมพันธ์ทวิภาคีให้ใกล้ชิดมากยิ่งขึ้น
นายกรัฐมนตรีและเอกอัครราชทูตฯ หารือถึงพัฒนาการบนคาบสมุทรเกาหลี โดยเอกอัครราชทูตฯ ได้แจ้งถึงพัฒนาการเชิงบวกในบริเวณคาบสมุทรเกาหลี ซึ่งนอกจากความสัมพันธ์กับสหรัฐฯ ที่มีมากขึ้นแล้ว ความสัมพันธ์ของทั้งสองเกาหลีก็ใกล้ชิดมากยิ่งขึ้น โดยนายกรัฐมนตรีชื่นชมการจัดประชุมสุดยอดระหว่างผู้นําสหรัฐฯ กับผู้นําสาธารณรัฐประชาธิปไตยประชาชนเกาหลี ครั้งที่ 2 ณ กรุงฮานอย และหวังว่า ผลการประชุมจะเป็นไปในทิศทางที่ดีต่อทุกฝ่าย รัฐบาลไทยพร้อมให้ความร่วมมือกับทุกฝ่ายเพื่อหาทางแก้ไขปัญหาอย่างสันติ
นายกรัฐมนตรีกล่าวว่า ไทยในฐานะประธานอาเซียนในปีนี้ หวังว่าสาธารณรัฐประชาธิปไตยประชาชนเกาหลีจะเข้าร่วมการประชุม ASEAN Regional Forum (ARF) ในปีนี้ด้วย ซึ่งเอกอัครราชทูตฯ กล่าวชื่นชมประเทศไทยที่มีบทบาทสําคัญในเวทีระหว่างประเทศ ทั้งในอาเซียนและองค์การสหประชาชาติ สาธารณรัฐประชาธิปไตยประชาชนเกาหลีมีความมุ่งหวังที่จะพัฒนาความร่วมมือกับไทยและอาเซียนให้ใกล้ชิดยิ่งขึ้น
ในช่วงท้าย เอกอัครราชทูตฯ ยังกล่าวขอบคุณที่ในช่วงที่สาธารณรัฐประชาธิปไตยประชาชนเกาหลีประสบปัญหาภัยธรรมชาติและขาดแคลนอาหาร รัฐบาลไทยได้ส่งข้าวและสิ่งของบรรเทาทุกข์ให้สาธารณรัฐประชาธิปไตยประชาชนเกาหลีมาโดยตลอด
รัฐบาลไทย-ข่าวทำเนียบรัฐบาล-หารือการประเมินคุณภาพภายนอกรอบสี่
วันพฤหัสบดีที่ 9 มีนาคม 2560
หารือการประเมินคุณภาพภายนอกรอบสี่
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ประชุมร่วมกับผู้บริหารสํานักงานรับรองมาตรฐานและประเมินคุณภาพการศึกษา (องค์การมหาชน) และสภาขับเคลื่อนการปฏิรูปประเทศ (สปท.) เกี่ยวกับแผนการขับเคลื่อนและพัฒนาระบบประเมินคุณภาพภายนอก รอบสี่
รมว.ศึกษาธิการ เปิดเผยภายหลังการประชุมว่า จากการหารือร่วมกันครั้งนี้ ทุกฝ่ายมีความเห็นตรงกันเกี่ยวกับนโยบายและแนวทางการประเมินคุณภาพนอกรูปแบบใหม่ ที่จะไม่เป็นภาระของครูจากการทําเอกสารและป้องกันไม่ให้ปัญหาเดิม ๆ เกิดขึ้นอีกเช่น ประเมินแล้วไม่เป็นที่ยอมรับ ประเมินแล้วเป็นภาระกับครู ประเมินไม่ตรงกับความเป็นจริง ตลอดจนไม่สามารถนําผลประเมินไปใช้ต่อยอดพัฒนาสถานศึกษาได้ ฯลฯ ซึ่งหากมีการปรับปรุงแก้ไขแนวทางประเมินรูปแบบใหม่ ก็จะช่วยสร้างความเชื่อมั่นให้กลับคืนมาได้โดยจะอาศัยผู้เชี่ยวชาญของ สมศ. ลงไปประเมินที่สถานศึกษาโดยตรง และลดภาระในการจัดทําเอกสารรับการประเมิน ซึ่งแต่เดิมมีตัวบ่งชี้เป็นจํานวนร้อย ๆ ข้อ
ดังนั้น จึงจําเป็นต้องมีการแก้ไขกฎกระทรวงว่าด้วยระบบ หลักเกณฑ์และวิธีการประกันคุณภาพการศึกษา พ.ศ.2553เพราะกฎกระทรวงเดิมมีปัญหามากเกินไป โดยจะใช้เวลาแก้ไขร่างกฎกระทรวงใหม่เป็นเวลา 1 สัปดาห์เท่านั้น จากนั้นจะนําร่างกฎกระทรวงให้ทุกฝ่ายที่เกี่ยวข้องร่วมพิจารณา ก่อนที่จะเสนอขอความเห็นชอบจากคณะรัฐมนตรีเพื่อประกาศใช้และคาดว่าจะเริ่มประกาศใช้หลักเกณฑ์ใหม่ในการประเมินคุณภาพภายนอกรอบสี่ ในทุกระดับการศึกษา ก่อนเปิดภาคเรียนปีการศึกษา 2560
ส่วนกรณีมีผู้แอบอ้างว่าเป็นผู้แนะนําหรือผู้เชี่ยวชาญมาเสนอวิธีประเมินคุณภาพภายนอกรอบสี่แบบใหม่ในโรงเรียนบางแห่ง ขอยืนยันว่าไม่เป็นความจริง ซึ่งยืนยันว่าทุกหน่วยงาน รวมทั้ง สมศ.จะไม่ส่งใครไปประเมินจนกว่าจะมีการพัฒนาระบบใหม่ให้เสร็จเรียบร้อยก่อน
รัฐบาลไทย-ข่าวทำเนียบรัฐบาล-ก.อุตฯ จับมือ  BIG BROTHER ยกระดับกลุ่มวิสาหกิจมะพร้าวแก้ว หมู่บ้านน้อย อ.เชียงคาน สู่หมู่บ้านอุตสาหกรรมสร้างสรรค์ CIV
วันเสาร์ที่ 15 กันยายน 2561
ก.อุตฯ จับมือ  BIG BROTHER ยกระดับกลุ่มวิสาหกิจมะพร้าวแก้ว หมู่บ้านน้อย อ.เชียงคาน สู่หมู่บ้านอุตสาหกรรมสร้างสรรค์ CIV
ก.อุตฯ จับมือ  BIG BROTHER ยกระดับกลุ่มวิสาหกิจมะพร้าวแก้ว หมู่บ้านน้อย อ.เชียงคาน สู่หมู่บ้านอุตสาหกรรมสร้างสรรค์ CIV
วันนี้ (15 กันยายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นสักขีพยานในพิธีลงนามความร่วมมือการยกระดับเศรษฐกินฐานรากชุมชนตามแนวนโยบายของรัฐบาล และมาตรการ Big Brother ระหว่าง กระทรวงอุตสาหกรรม โรงงานรวมเกษตรกรอุตสาหกรรม (มิตรภูหลวง) กลุ่มหมู่บ้านน้อย ตําบลเชียงคาน อําเภอเชียงคาน จังหวัดเลย พร้อมทั้งลงพื้นที่พบปะเยี่ยมชมกิจกรรมการพัฒนาหมู่บ้านอุตสาหกรรมสร้างสรรค์ (หมู่บ้าน CIV) กลุ่มทํามะพร้าวแก้ว หมู่บ้านน้อย โดยมีนายวีรศักดิ์ ศุภประเสริฐ ผู้ตรวจราชการกระทรวงอุตสาหกรรม นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ นายบรรจง สุกรีฑา รองอธิบดีกรมโรงงานอุตสาหกรรม นายพัตทอง กิตติวัฒน์ อุตสาหกรรมจังหวัดเลย ร่วมลงพื้นที่
รัฐมนตรีช่วยว่าการกระทรวงอุตสาหกรรม กล่าวว่า กระทรวงอุตสาหกรรม ได้ดําเนินโครงการหมู่บ้านอุตสาหกรรมสร้างสรรค์ (Creative Industry Village : CIV) หมู่บ้านแห่งความสมดุลที่นําทุนวัฒนธรรม วิถีชีวิต และอัตลักษณ์ชุมชน มาผนวกกับความคิดสร้างสรรค์และการออกแบบ เพื่อสร้างมูลค่าเพิ่มให้กับสินค้าและบริการของชุมชน เชื่อมโยงกับการพัฒนาแหล่งท่องเที่ยว โดยในวันนี้ได้ลงพื้นที่พบปะเยี่ยมชมกิจกรรมการพัฒนาหมู่บ้านอุตสาหกรรมสร้างสรรค์ (หมู่บ้าน CIV) กลุ่มทํามะพร้าวแก้ว หมู่บ้านน้อย ตําบลเชียงคาน อําเภอเชียงคาน จังหวัดเลย โดยสํานักงานอุตสาหกรรมจังหวัดเลย ศูนย์ส่งเสริมอุตสาหกรรมภาคที่ 4 จังหวัดอุดรธานี กรมส่งเสริมอุตสาหกรรม ร่วมกับ บริษัท น้ําตาลมิตรผล จํากัด ได้มาดําเนินการโดยเริ่มตั้งแต่การพัฒนาแหล่งผลิตในชุมชนให้ได้มาตรฐานเพื่อขอการรับรอง การพัฒนาผลิตภัณฑ์มะพร้าวแก้วให้สามารถเก็บรักษาได้นานขึ้น โดยบริษัท รวมเกษตรกรอุตสาหกรรม (มิตรภูหลวง) ได้เข้ามาเป็น Big Brother หรือ “พี่ช่วยน้อง” เข้ามาช่วยเป็นพี่เลี้ยงเพื่อถ่ายทอดองค์ความรู้และให้คําปรึกษาด้านการพัฒนาสถานที่ผลิตและคุณภาพผลิตภัณฑ์ชุมชน พร้อมทั้งหาพันธมิตร เช่น ITAP หน่วยงานภายใต้ สวทช. เข้ามาช่วยตรวจวิเคราะห์ด้านคุณภาพและความปลอดภัยของวัตถุดิบ
รัฐบาลไทย-ข่าวทำเนียบรัฐบาล-กองส่งเสริมเทคโนโลยีความปลอดภัยโรงงานอำนวยความสะดวกแก่ผู้ประกอบการในสถานการณ์การแพร่ระบาด COVID-19 [กระทรวงอุตสาหกรรม]
วันพุธที่ 22 เมษายน 2563
กองส่งเสริมเทคโนโลยีความปลอดภัยโรงงานอํานวยความสะดวกแก่ผู้ประกอบการในสถานการณ์การแพร่ระบาด COVID-19 [กระทรวงอุตสาหกรรม]
กองส่งเสริมเทคโนโลยีความปลอดภัยโรงงานอํานวยความสะดวกแก่ผู้ประกอบการในสถานการณ์การแพร่ระบาด COVID-19
ผู้ประกอบการสามารถ ส่งเอกสารในการขึ้นหรือต่ออายุทะเบียนบุคลากรด้านความปลอดภัยทางไปรษณีย์
โดยมีขั้นตอนดังนี้
1.จ่าหน้าซอง
เรียน ผู้อํานวยการกองส่งเสริมเทคโนโลยีความปลอดภัยโรงงาน
กองส่งเสริมเทคโนโลยีความปลอดภัยโรงงาน
กรมโรงงานอุตสาหกรรม
75/6 ถนนพระรามที่ 6 แขวงทุ่งพญาไท
เขตราชเทวี กรุงเทพมหานคร 10400
2.ผู้ประกอบการส่งไปรษณีย์ลงทะเบียน
3.เจ้าหน้าที่กองส่งเสริมเทคโนโลยีความปลอดภัยโรงงานตรวจความครบถ้วนของเอกสารและพิจารณาการขึ้น/ต่ออายุทะเบียน
4.กรมโรงงานอุตสาหกรรมส่งหนังสือให้ผู้ประกอบการทางไปรษณีย์
สอบถามข้อมูลเพิ่มเติม : กองส่งเสริมเทคโนโลยีความปลอดภัยโรงงาน กรมโรงงานอุตสาหกรรม
โทร. 0 2202 4216 โทรสาร 0 2354 3392
เว็บบอร์ดhttp://oaep.diw.go.th/webboard
#อยู่บ้านหยุดเชื้อเพื่อชาติ
ด้วยความห่วงใยจากกรมโรงงานอุตสาหกรรม
รัฐบาลไทย-ข่าวทำเนียบรัฐบาล-ศูนย์พึ่งได้ รพ.ปทุมธานี ดูแลช่วยเหลือเด็กและสตรีที่ถูกกระทำรุนแรงแบบวันสตอป เซอร์วิส
วันอาทิตย์ที่ 4 พฤศจิกายน 2561
ศูนย์พึ่งได้ รพ.ปทุมธานี ดูแลช่วยเหลือเด็กและสตรีที่ถูกกระทํารุนแรงแบบวันสตอป เซอร์วิส
ศูนย์พึ่งได้ โรงพยาบาลปทุมธานี ให้การดูแลเด็กและสตรีที่ถูกกระทํารุนแรงแบบวันสตอป เซอร์วิส  เชื่อมโยงหน่วยงานที่เกี่ยวข้อง ดูแลความสะดวก ปลอดภัย การพิทักษ์สิทธิ์ และรักษาความลับผู้ป่วยและครอบครัว
ศูนย์พึ่งได้ โรงพยาบาลปทุมธานี ให้การดูแลเด็กและสตรีที่ถูกกระทํารุนแรงแบบวันสตอป เซอร์วิส เชื่อมโยงหน่วยงานที่เกี่ยวข้อง ดูแลความสะดวก ปลอดภัย การพิทักษ์สิทธิ์ และรักษาความลับผู้ป่วยและครอบครัว
วันนี้ (4 พฤศจิกายน 2561) คณะผู้เข้าร่วมประชุมการประชุมระดับโลก ว่าด้วยการป้องกันการบาดเจ็บ และส่งเสริมความปลอดภัย ครั้งที่ 13 จํานวน 14 คน ศึกษาดูงานการดําเนินงานช่วยเหลือเด็กและสตรีที่ถูกกระทํารุนแรงของศูนย์พึ่งได้ (OSCC) โรงพยาบาลปทุมธานี จ.ปทุมธานี
นายแพทย์อนุกูล ไทยถานันดร์ ผู้อํานวยการโรงพยาบาลปทุมธานี ให้สัมภาษณ์ว่า ศูนย์พึ่งได้ (OSCC) โรงพยาบาลปทุมธานี เปิดให้บริการเมื่อกันยายน 2545 ให้การดูแลเด็ก สตรี และผู้ประสบปัญหาความรุนแรงในครอบครัว ปัญหาตั้งครรภ์ไม่พร้อม และปัญหาสังคมต่าง ๆ จัดระบบบริการแบบครบวงจร เน้นการทํางานในรูปแบบบูรณาการ โดยทีมสหวิชาชีพ อาทิ แพทย์ พยาบาล นักสังคมสงเคราะห์ นักจิตวิทยา และนักวิชาชีพอื่น ๆ และหน่วยงานภายนอก ได้แก่ พนักงานเจ้าหน้าที่ ตํารวจ อัยการ ศาล และองค์ภาคเอกชนต่างๆ ยึดหลักการพิทักษ์สิทธิ์และการรักษาความลับของผู้ป่วยและครอบครัว และจัดสถานที่เป็นสัดส่วน แยกออกจากการให้บริการผู้ป่วยระบบปกติ เพื่อให้ผู้ที่ประสบปัญหารับบริการด้วยความรู้สึกปลอดภัยและไว้วางใจ รวมทั้งมีการประสานงานส่งต่อและติดตามผล ทําให้สามารถจัดการช่วยเหลือกรณีที่มีความยุ่งยากซับซ้อนได้อย่างมีประสิทธิภาพ
ผลการดําเนินงานที่ผ่านมามีผู้รับบริการด้านความรุนแรงในครอบครัวและตั้งครรภ์ไม่พร้อมเพิ่มมากขึ้น โดยมีผู้ถูกกระทํารุนแรงในครอบครัวรับบริการในปีงบประมาณ 2561 จํานวน 290 ราย และผู้มีปัญหาการตั้งครรภ์ไม่พร้อมรับบริการ 112 ราย ซึ่งเกิดจากการสร้างความร่วมมือและพัฒนาองค์ความรู้เครือข่ายในพื้นที่ เช่น องค์การปกครองส่วนท้องถิ่น สถาบันการศึกษา และองค์ภาคเอกชน ช่วยให้กลุ่มเสี่ยงและกลุ่มผู้ถูกกระทําความรุนแรงที่อยู่ในพื้นที่เข้ามารับบริการได้รวดเร็วมากขึ้น และการประชาสัมพันธ์ให้ประชาชนรับทราบและเกิดความไว้วางใจเข้ามารับบริการ ทําให้ศูนย์ OSCC โรงพยาบาลปทุมธานีเป็นที่ยอมรับและศึกษาดูงานจากหน่วยงานต่าง ๆ ทั้งภายในประเทศและต่างประเทศ ล่าสุดได้รับรางวัลรางวัลชนะเลิศ ร่วมกับสํานักงานอัยการจังหวัดปทุมธานี ในงานพระราชทานรางวัลสํานักงานอัยการจังหวัดยุติความรุนแรงดีเด่น ประจําปี พ.ศ.2560 จากพระเจ้าหลานเธอ พระองค์เจ้าพัชรกิติยาภา เมื่อเดือนพฤษภาคม 2561
ทั้งนี้ กระทรวงสาธารณสุข ได้จัดตั้งศูนย์พึ่งได้ (OSCC) ในโรงพยาบาลทุกแห่ง ตามมติคณะรัฐมนตรีเมื่อปี 2542 เพื่อเป็นศูนย์บริการช่วยเหลือเด็กและสตรีในภาวะวิกฤตจากความรุนแรงอย่างครบวงจร โดยให้บริการช่วยเหลือด้านการแพทย์และสาธารณสุข เป็นศูนย์แจ้งเหตุกรณีเด็กและสตรีถูกทําร้าย ทางสายด่วน 1669 สนับสนุนการได้รับความยุติธรรมทางกฎหมาย บริการสังคมสงเคราะห์และให้ความคุ้มครอง รวมทั้งเป็นศูนย์ข้อมูลในการประสานการให้ความช่วยเหลือระหว่างหน่วยงานที่เกี่ยวข้อง
**************************************** 4 พฤศจิกายน 2561
รัฐบาลไทย-ข่าวทำเนียบรัฐบาล-กระทรวงเกษตรฯ ไฟเขียว โครงการช่วยลดความเสี่ยงที่เกิดขึ้นจากภัยแล้ง
วันจันทร์ที่ 13 มกราคม 2563
กระทรวงเกษตรฯ ไฟเขียว โครงการช่วยลดความเสี่ยงที่เกิดขึ้นจากภัยแล้ง
กระทรวงเกษตรฯ ไฟเขียว โครงการช่วยลดความเสี่ยงที่เกิดขึ้นจากภัยแล้ง และลดต้นทุนการผลิตให้กับเกษตรกร
เมื่อวันที่ 9 มกราคม 2563 นายอภัย สุทธิสังข์ หัวหน้าผู้ตรวจราชการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการสงเคราะห์ ครั้งที่ 1/2563 ณ ห้องประชุมกระทรวงเกษตรและสหกรณ์ ว่า ที่ประชุมมีมติเห็นชอบโครงการเพื่อช่วยลดความเสี่ยงที่เกิดขึ้นจากภัยแล้ง และลดต้นทุนการผลิตให้กับเกษตรกร จํานวน 2 โครงการ วงเงินรวม 518.2 ล้านบาท ประกอบด้วย 1. โครงการสนับสนุนเงินทุนเพื่อสร้างระบบน้ําในไร่นาของสมาชิกสถาบันเกษตรกระยะที่ 2 ของกรมส่งเสริมสหกรณ์ จํานวนเงินยืม 500 ล้านบาท อัตราดอกเบี้ยร้อยละ 0 และเงินจ่ายขาด 8.2 ล้านบาท ระยะเวลาดําเนินโครงการ 6 ปี (2563-2568) โดยเป็นวงเงินกู้ยืมให้กับเกษตรกร 10,000 ราย สมาชิกของสถาบันเกษตรกร 350 แห่ง ใน 51 จังหวัด สําหรับการพัฒนาระบบน้ําในไร่นา (ขุดสระเก็บน้ํา/เจาะบ่อบาดาล) เพื่อลดความเสี่ยงที่เกิดขึ้นจากภัยแล้ง และเป็นน้ําต้นทุนในการวางแผนการผลิตก่อนหรือหลังฤดูกาลให้ผลผลิตทยอยออกสู่ตลาดในระยะเวลาที่เหมาะสม (อยู่ระหว่างเสนอคณะรัฐมนตรีอนุมัติใช้เงินกองทุนสงเคราะห์เกษตรกร) และ 2 โครงการช่วยเหลือด้านปัจจัยการผลิตเพื่อลดต้นทุนการผลิตไข่ไก่ของสหกรณ์ผู้เลี้ยงไก่ไข่เชียงใหม่-ลําพูน จํากัด จํานวนเงินยืม 10 ล้านบาท อัตราดอกเบี้ยร้อยละ 1 ระยะเวลาดําเนินโครงการ 5 ปี (2563-2567) โดยสหกรณ์จะจัดหาวัตถุดิบและนํามาแปรรูปเป็นอาหารสัตว์ที่มีคุณภาพและจําหน่ายให้กับสมาชิกในราคาถูกกว่าท้องตลาด เพื่อลดต้นทุนการผลิตไข่ไก่ให้กับสมาชิกสหกรณ์
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ไทยขึ้นแท่นอันดับ 1  2 ปีซ้อน ประเทศที่เหมาะเริ่มธุรกิจมากที่สุดในโลก
วันศุกร์ที่ 24 กรกฎาคม 2563
ไทยขึ้นแท่นอันดับ 1  2 ปีซ้อน ประเทศที่เหมาะเริ่มธุรกิจมากที่สุดในโลก
--
#ไทยคู่ฟ้า นับเป็นแนวโน้มที่ดีอย่างต่อเนื่อง...เมื่อเว็บไซต์ข่าวชื่อดังของสหรัฐฯ อย่าง U.S. News & World Report ได้เผยแพร่ผลการจัดอันดับประเทศที่เหมาะสําหรับการเริ่มต้นธุรกิจมากที่สุดในโลก ประจําปี 2563 หรือ Best Countries to Start a Business 2020 โดยยกให้ "ประเทศไทย"  ยังคงรักษาอันดับ 1 ประเทศที่เหมาะสมในการเริ่มต้นธุรกิจที่สุด จากทั้งหมด 73 ประเทศทั่วโลก
.
U.S. News ได้อ้างอิงรายงานของธนาคารโลกในการจัดอันดับระบุว่า ประเทศไทยยังรักษาอันดับ 1 ของการจัดอันดับมาตั้งแต่ปี 2562 โดยการเริ่มต้นทําธุรกิจในไทยใช้เวลาเพียง 6 วัน กับ 5 ขั้นตอนที่ไม่ซับซ้อน ทั้งยังมีค่าธรรมเนียมการทําธุรกรรมต่ํากว่าประเทศอื่น ๆ
อันดับ 2 คือ ประเทศมาเลเซีย ที่ขยับขึ้นมาจากอันดับ 5 ซึ่งการเริ่มต้นทําธุรกิจในมาเลเซียต้องใช้เวลา 17 วันครึ่ง กับ 8.5 ขั้นตอน
อันดับ 3 คือ ประเทศจีนใช้เวลา 9 วัน กับ 4 ขั้นตอน
อันดับ 4 คือ ประเทศสิงคโปร์ใช้เวลา 1 วันครึ่ง กับ 2 ขั้นตอน
อันดับ 5 คือ ประเทศอินเดียที่ใช้เวลา 18 วัน กับ 10 ขั้นตอนในการดําเนินการ
ซึ่งผลการจัดอันดับนี้ ได้สํารวจจากผู้บริหารหรือผู้มีอํานาจตัดสินใจในการลงทุนของธุรกิจประมาณ 6,000 คนทั่วโลก โดยพิจารณาจากระบบราชการ ต้นทุนการผลิต การเชื่อมต่อกับประเทศอื่น ๆ ในโลก และการเข้าถึงแหล่งเงินทุน
Cr. : เว็บไซต์ U.S. News & World Report https://www.usnews.com/news/best-countries/best-start-a-business?slide=2
รัฐบาลไทย-ข่าวทำเนียบรัฐบาล- ไทยเตรียมส่งเสริมท่องเที่ยวเชิงพุทธ
วันจันทร์ที่ 28 พฤษภาคม 2561
ไทยเตรียมส่งเสริมท่องเที่ยวเชิงพุทธ
ประจําปี 2561 ระหว่างวันที่ 25 – 29 มิ.ย. 61 ณ จ.นครพนม
จันทร์ที่ 28 พ.ค.61
ไทยเตรียมส่งเสริมท่องเที่ยวเชิงพุทธ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลไทยเตรียมเป็นเจ้าภาพจัดการประชุมการท่องเที่ยวอนุภูมิภาคลุ่มแม่น้ําโขง ประจําปี 2561 ระหว่างวันที่ 25 – 29 มิ.ย. 61 ณ จ.นครพนม ซึ่งจะเป็นการส่งเสริมแนวทางพัฒนาการท่องเที่ยวร่วมกันระหว่างประเทศไทย ลาว เวียดนาม เมียนมา กัมพูชา และจีนตอนใต้ โดยไทยเตรียมส่งเสริมการท่องเที่ยวเชิงพุทธ เน้นจุดแข็ง คือ วัดวาอารามที่มีความสวยงามและเป็นแหล่งโบราณสถานที่สําคัญ ด้วยการสร้างกิจกรรมท่องเที่ยวเส้นทางวัฒนธรรมพุทธเชื่อมโยงไปยังประเทศในกลุ่มลุ่มแม่น้ําโขง นอกจากนี้ ยังจะส่งเสริมให้นักท่องเที่ยวได้สัมผัสกับวิถีชีวิตและผู้คนในชุมชน ช่วยกระจายรายได้สู่ท้องถิ่น ยกระดับคุณภาพและความประทับใจของการท่องเที่ยวให้มากกว่าปริมาณของนักท่องเที่ยวแต่เพียงอย่างเดียว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีกับประธานาธิบดีแห่งสาธารณรัฐชิลี พร้อมผลักดัน FTA ระหว่างกันให้เกิดประโยชน์สูงสุด
วันพุธที่ 14 พฤศจิกายน 2561
นายกรัฐมนตรีหารือทวิภาคีกับประธานาธิบดีแห่งสาธารณรัฐชิลี พร้อมผลักดัน FTA ระหว่างกันให้เกิดประโยชน์สูงสุด
นายกรัฐมนตรีหารือทวิภาคีกับประธานาธิบดีแห่งสาธารณรัฐชิลี พร้อมผลักดัน FTA ระหว่างกันให้เกิดประโยชน์สูงสุด
วันนี้ (14 พ.ย. 2561) เวลา 18.00 น. พลเอก ประยุทธ์ จันทร์โอชา นายกรัฐมนตรี พบหารือทวิภาคีกับนายเซบัสเตียน ปิญเญรา เอเชนิเก ประธานาธิบดีแห่งสาธารณรัฐชิลี ระหว่างการเข้าร่วมการประชุมสุดยอดอาเซียน ครั้งที่ 33 และการประชุมสุดยอดที่เกี่ยวข้อง ณ ห้องหารือทวิภาคี ศูนย์การประชุมและนิทรรศการซันเทค สาธารณรัฐสิงคโปร์ โดยภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีและประธานาธิบดีแห่งสาธารณรัฐชิลีต่างยินดีที่ได้พบปะหารือทวิภาคีระหว่างกันเป็นครั้งแรก โดยไทยและชิลีต่างเป็นมิตรประเทศที่ดีต่อกันและมีความสัมพันธ์ราบรื่นมาโดยตลอด โดยความสัมพันธ์ทางการทูตของทั้งสองประเทศจะครบ 60 ปี ในปี 2022 การหารือกันครั้งนี้จึงเป็นโอกาสดีที่ทั้งสองประเทศจะได้กระชับความสัมพันธ์และความร่วมมือในด้านต่าง ๆ เพิ่มมากขึ้น
ความร่วมมือทางด้านเศรษฐกิจ ทั้งสองฝ่ายต่างเห็นพ้องกันว่าจะใช้ FTA ระหว่างกันให้เกิดประโยชน์สูงสุด ไทยและชิลียังมีศักยภาพที่จะขยายความร่วมมือทางด้านเศรษฐกิจได้อีกมาก โดยเฉพาะความร่วมมือในการใช้นวัตกรรมและเทคโนโลยีเพื่อขยายโอกาสทางธุรกิจให้ภาคเอกชน ซึ่งเป็นสาขาที่ชิลีมีความเชี่ยวชาญและสอดคล้องกับนโยบายประเทศไทย 4.0 ของรัฐบาลไทย นายกรัฐมนตรีและประธานาธิบดีแห่งสาธารณรัฐชิลีจึงพร้อมสนับสนุนให้หน่วยงานที่เกี่ยวข้องของทั้งสองประเทศเรียนรู้และแลกเปลี่ยนประสบการณ์ระหว่างกัน นอกจากนี้ ไทยและชิลีพร้อมร่วมมือกันศึกษาโอกาสและศักยภาพที่จะใช้ประโยชน์จากโครงการ EEC เพื่อเพิ่มพูนผลประโยชน์การค้าและการลงทุนของทั้งสองประเทศให้มากยิ่งขึ้น
ความร่วมมือไทย-ชิลีในกรอบอาเซียน นายกรัฐมนตรียินดีที่ชิลีได้รับเชิญเข้าร่วมการประชุมสุดยอดอาเซียนครั้งนี้ในฐานะแขกของประเทศเจ้าภาพ ในฐานะที่ไทยเป็นประธานอาเซียนปีหน้า ไทยพร้อมจะส่งเสริมความร่วมมือกับประเทศภายนอกภูมิภาค รวมถึงภูมิภาคลาตินอเมริกา โดยเฉพาะด้านการค้าและการลงทุน ซึ่งไทยเห็นว่า ชิลีมีศักยภาพที่จะเป็นจุดเชื่อมโยงระหว่างภูมิภาคทั้งสองได้
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิดประชุม “การประเมินผลสัมฤทธิ์ของโครงการเน็ตประชารัฐ ครั้งที่ 1”
วันศุกร์ที่ 4 พฤษภาคม 2561
ปลัดกระทรวงดิจิทัลฯ เป็นประธานเปิดประชุม “การประเมินผลสัมฤทธิ์ของโครงการเน็ตประชารัฐ ครั้งที่ 1”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมเชิงปฏิบัติการ ผู้กํากับงานจังหวัดและหน่วยงานที่เกี่ยวข้อง ในการประเมินผลสัมฤทธิ์ของโครงการเน็ตประชารัฐ ครั้งที่ 1 โดยสํานักงานสถิติแห่งชาติ (สสช.) จัดขึ้น ซึ่งโครงการเน็ตประชารัฐ ถือเป็นโครงการที่รัฐบาลให้ความสําคัญเป็นอย่างมาก เป็นการยกระดับโครงสร้างพื้นฐานโทรคมนาคมของประเทศ สร้างความเท่าเทียม และทั่วถึง ในการเข้าถึงอินเทอร์เน็ตความเร็วสูงของประชาชน โดยการประเมินผลสัมฤทธิ์ของโครงการเน็ตประชารัฐนี้ เพื่อให้กระทรวงดิจิทัลฯ มีข้อมูลในการติดตาม การประเมินผล และการวางแผนพัฒนาต่อยอดการใช้งานอินเทอร์เน็ตไปสู่การผลักดันเศรษฐกิจของประเทศ ซึ่งต้องให้เกิดความยั่งยืน สร้างสังคมที่เท่าเทียมกัน สอดคล้องกับนโยบาย “ไทยแลนด์ 4.0” ที่เทคโนโลยีดิจิทัลจะเข้ามามีส่วนสําคัญในการพัฒนาประเทศ ทั้งนี้ การประชุมเชิงปฏิบัติการฯ ดังกล่าว จะจัดขึ้น 5 ครั้ง โดยจะจัดที่ศูนย์กลางในแต่ละภาค คือ ภาคกลาง จัดขึ้นที่จังหวัดปราจีนบุรี และนครนายก ศูนย์ภาคเหนือที่จังหวัดเชียงใหม่ ศูนย์ภาคตะวันออกเฉียงเหนือที่จังหวัดขอนแก่น และศูนย์ภาคใต้ที่จังหวัดสงขลา เพื่อให้เกิดความร่วมมือในการดําเนินงานด้านการจัดเก็บข้อมูลสถิติ สร้างความเข้าใจในทิศทางเดียวกันต่อไป เมื่อวันที่ 2 พฤษภาคม 2561 ณ โรงแรมทวาราวดี รีสอร์ท จังหวัดปราจีนบุรี
************************